Fuglafjørður

Fuglafjørður er med omkring 1.500 indbyggere en bygd på østkysten af Eysturoy på Færøerne, der er administrativt center for Fuglafjarðar kommuna. Bygden breder sig over en dalsænkning ved en bugt og op ad de omgivende fjeldsider. Den har mange servicefaciliteter og firmaer. Havnen er hjemsted for flere fiskefabrikker, frysehal, fiskemelsfabrik, trawlernetfabrik og oliedepot. Der er gode busforbindelser til nabobygderne. Det nyetablerede kulturelle centrum i Fuglafjørður er kendt over hele Færøerne. Den gode havn har skabt stor aktivitet i forbindelse med havfiskeri, og mange fiskeskibe har hørt hjemme her på fjorden. Sildefabrikken er den største arbejdsplads i byen. For nogle år siden blev der bygget et kulturhus bygget, og det bliver benyttet meget til koncerter og lignende aktiviteter. 

Fuglafjørður ligger ved fjorden af samme navn. Der var oprindelig fire gamle ”býlingar” i bygden, við Gjógvará, við Garð, í Toftum og á Áargarði. Byen er vokset meget, især de sidste 100 år, og alle de gamle ”býlingar” er sammenvoksede. Indbyggertallet var 128 i 1801, og i 2015 var der 1.486. Formodentlig stammer navnet fra, at der før i tiden var mange almindelige skråper og andre fugle, der rugede i udmarken og på fjeldsiderne. I 1849 flyttede folk fra Fuglafjørður og anlagde en ny bygd, á Hellunum med 26 indbyggere, på nordsiden af udmarken.

På grund af for få nye byggemuligheder i Fuglafjørður blev der 1985, 3 km syd for hovedbyen anlagt en ny bydel Kampsdalur, som også har udviklet sig til et vigtig servicecentrum for det nordlige Eysturoy med sportshal, tømmerhandel, håndværksvirksomheder og værksteder. 

I 1990 indviedes et moderne skolecentrum med handelsskole og gymnasium. 25 lærere underviser ca. 160 elever.

På Fuglafjørður folkeskole undervises der fra 1. til 10. klasse og 36 lærere underviser 354 elever. I skolebygningen befinder der sig et maleri af den færøske kunstmaler Hans í Mikladali og et af Ingálvur av Reyni. Den videregående undervisning er i på skolecenteret i Kambsdalur. Fuglafjørður har også et bibliotek, hvor også turistinformationen befinder sig.

I bygdens kulturhus "Mentanarhúsið" er der ofte koncerter og teaterforestillinger. Kulturhuset er grundlagt af musikeren Niels Midjord og er kendt for sin gode akustik. Bygden har foruden mange sangkor, også den årlige maleriudstilling af lokale kunstnere. Den mest kendte er i nutiden Øssur Mohr.

Foruden idrætsforeningen  "Ítróttarfelag Fuglafjarðar" med fodbold, volleyball, badminton, og en kaproningsklub), er der også en svømmeforening med egen svømmehal. Andre sportsarter finder sted i sportcenteret i Kambsdalur.

Fuglafjørður Kirkja 
Den tidligere kirke som stod på samme sted, blev bygget engang i 1930'erne. Her lå tidligere en lille stenkirke opført 1871. Den var hvidkalket og havde fra begyndelsen græstag, der dog senere blev erstattet med malet bølgeblik. Da kirken blev istandsat i 1945 blev der opført et lille tårn i den vestlige ende. Denne kirke blev den 10. juni 1984. 

Den nuværende kirke er opført i hvide sten, med lave vægge og meget høj rejsning og sort eternittag. Ud mod fjorden er tre store vinduer adskilt af fire piller, der kan minde om stræbepiller. Mod nord er en lav bygning som sideskib. Begge gavle går udad i en svag spids. Øverst i den vestlige gavl sidder et vindue med et sortmalet gitter. 

Tårnet er opført lidt nordvest for kirkebygningen. Indvendig er kirkerummet åbent op til taget. Over alteret, som er af sorte sten, hænger et stort kors og på alteret står et kors af Bent Exner. Altertavlen fra den gamle kirke forstiller "Jesus i Betania" og er en kopi efter Bernhard Plockhorst. Den hænger nu andetsteds i kirken. Stolene står i lakeret lyst træ. Kirken har tre kirkeskibe. I forkirken står "Pilot" i en montre mens slupperne "Norðlýsið" og "Rødefjord" hænger under loftet i kirken. Prædikestolen har et femkantet understel stel, overdelen er tresidet.  Døbefonten er af sort sten. En ældre klokke, støbt af B. Løw & Søn i København i 1858, bruges ikke længere. Den nyere klokke er fra 1946, støbt til den gamle kirke af Jysk Jernstøberi i Brønderslev i 1946, med teksten: "Kom til mig".

Historie 
Omkring 1956 blev der udført en arkæologisk udgravning i "við Gjógvará", og der fandt man tomter og forskellige brudstykker af husgeråd, som stammer fra vikingetiden, ca. 950-1050.  

Den 22. juni 2005 besøgte Kronprins Frederik og Kronprinsesse Mary i bygden.

Turisme 
Turistinformationen befinder på det lokale bibliotek.
I strandkanten på sydsiden af fjorden ved fjeldvejen til Leirvík er der en varm kilde, som hedder "Varmakelda". Vandet fra denne kilde er ca. 10 grader varmere end i andre kilder. I gamle dage var det tradition, at unge mennesker fra alle nabobygderne samledes her ved kilden på Sankthansdag til dans og hyggelig samvær. Der er ikke så få ægteskaber, som blev resultatet af disse møder. Fjeldvejen har en enestående udsigt til Kalsoy. 
Kambsdalur har en spejderhytte, hvor der er mulighed for at grupper kan overnatte. En middelsvær vandrevej fører ca. 3,5 km over fjeldet til Skálafjørður, og en anden langs med vestkysten til Hellur

Kendte personer 
 Jógvan á Lakjuni (* 1952), politiker
 Øssur Mohr (* 1961), kunstmaler

Galleri

Eksterne henvisningerog kilder 

 Faroeislansd.dk  
 www.stamps.fo 
 Fuglafjørður Kirkja 

Bygder på Færøerne
Eysturoy
Hvalbugter i Færøerne